n 



Ældre Undersøgelser \\Q 



skaben. Han var en efter Datidens Standpunkt habil Læge og frem- 

 ragende Kemiker, der ogsaa gav sig af med plantefysiologiske Forsøg. 



1 hans samlede Værker, som blev udgivet 1682 af hans Søn efter Fa- 

 derens Død, beskrives et saadant for Plantefysiologien grundlæggende 

 Forsøg udført 1610, som her kan anføres i den af afdøde Prof. R. Pe- 

 dersen givne Oversættelse: „Jeg tog et Lerkar og bragte deri 200 Pund 

 ovntørret Jord, som jeg befugtede med Regnvand, jeg satte deri en Pile- 

 gren, der vejede 5 Pund; af den opvoksede et Træ, der efter 5 Aars 

 Forløb vejede 169 Pund og omtrent 2 Unzer. Jeg vandede i den Tid 

 Lerkarret, saa ofte det var nødvendigt, med Regnvand eller destilleret 

 Vand. Karret var stort og stod i Jorden, og for at der ikke skulde falde 

 Støv deri, dækkede jeg det med en fortinnet Jæmplade, der var gennem- 

 boret af mange Huller. Jeg vejede ikke de i 4 Efteraar affaldne Blade. 

 Jeg tørrede endelig den samme Jord paa ny og der manglede omtrent 



2 Unzer i 200 Pund. Af Vandet alene er der altsaa opstaaet 1 64 Pund 

 Ved, Bark og Rødder." *) 



De her omtalte Forsøg af v. Helmont blev med større eller mindre 

 Held gjort efter i den følgende Tid af forskellige Undersøgere, men 

 Meningerne om, hvor vidt Aristoteles eller v. Helmont havde Ret, var 

 meget delte. En af de mest fremragende Forskere for sin Tid den fran- 

 ske Abbed Fysikeren £. Mariotte (1620 — 1684) har i sine „Oeuvres 

 revues et corrigées de nouveau", der udkom (Leyden 1717) efter hans 

 Død, paa Grundlag af virkelige Undersøgelser, givet en Oversigt over 

 Planternes Ernæring, som i Hovedsagen sammenfatter baade Aristo- 

 teles' og V. Helmonts Anskuelser. Han antager saaledes, at Planterne 

 optager Næringsstoffer baade fra Vandet og fra Jordbunden, da de ved 

 tør Destillation afgiver Vand, og der ved fuldstændig Forbrænding af 

 Plantedelene tilbagebliver en Aske, som indeholder Stoffer (Kaliumkar- 

 bonat. Calciumkarbonat m. m.), som stammer fra Jordbunden. Alle Plan- 

 ter indeholder de samme Stoffer, men maaske forbundet paa forskellig 

 Maade. Planterne optager Næringsstofferne baade gennem Rødderne og 

 Bladene og bearbejder disse Stoffer videre ad kemisk Vej i deres Kar, 

 saa at de for paagældende Planteart ejendommelige Lægedomsstoffer, 

 Giftstoffer eller andre Produkter fremkommer. Mariotte indsaa ogsaa, at 

 Sollyset var nødvendigt ved disse Processer, men kunde selvfølgelig 



*) Den senere omtalte engelske Forsker Francis Home gør opmærksom paa. 

 at Helmont her har draget en for vidtgaaende Slutning. Forsøget viser kun, at 

 Planterne har draget Næring af de Stoffer, der fandtes i Vand. Home finder, at 

 selv Regnvand eller Sne indeholder Jord" (navnlig Kalk), Olje (d. v. s. org. Stof) 

 og Salte (Alkalisalte), der stammer fra Luften, som Nedbøren er trængt ned 

 gennem. 



